Mănăstirea Polovragi

Mănăstirea Polovragi este un așezământ monahal aflat în județul Gorj, România. == Istoric == Aceasta datează din secolul al XVI-lea și a fost ctitorită astfel; de Radu Comisul și Pătru Spătarul în 1505, în timpul domnitorului Radu cel Mare; de Danciu Pârâianu, fiul lui Hamza în 1645 și de Constantin Brâncoveanu, domnitorul Țării Românești (1688-1714). Ansamblul mănăstirii Polovragi (biserica, bolnița, stăreția, turnul-clopotniță) fac parte din patrimoniul cultural creștin al României și se află pe noua listă a monumentelor istorice din județul Gorj. ==== Biserica "Adormirea Maicii Domnului" ==== Biserica a fost zidită în stil bizantin, după un plan trilobat cu abside laterale, cu pridvor, pronaos, naos și altar. Turla, cu firide largi ornamentate în partea superioară, este de formă poligonală. Pridvorul, în stil brâncovenesc, susținut de opt coloane din piatră, adăpostește mormântul surorii lui Brâncoveanu. Catapeteasma din lemn de tei este bogat ornamentată cu împletituri florale. Pictura (bizantină), executată în frescă, a fost realizată în timpul domnitorului Constantin Brancoveanu de către meșterii zugravi Andrei Constantinos, Gheorghe Istrate și Ranite, primii elevi de la Școala Brâncovenească a Mănăstirii Hurezi. ==== Bolnița ==== Bolnița mănăstirii Polovragi cu hramul „Sfântul Nicolae” a fost construită în anul 1736 și este ctitoria egumenului mănăstirii din acea vreme, Lavrenție. Biserica a fost ridicată după un plan rectangular, tricompartimentată, cu pronaos boltit semicilindric, naos și cu altar semicircular la interior și pentagonal la exterior. Turnul are un plan pătrat și este etajat. Intrarea în lăcașul de rugăciune se face pe latura vestică. Pictura datează din anul 1738 și este atribuită meșterilor zugravi Ioan și Gheorghe, așa cum ne spune o inscripție de la proscomidiar. == Locație == Mănăstirea este așezată în apropierea Cheilor Oltețului (ce despart Munții Parângului și Munții Căpățânii), la marginea localității Polovragi din județul Gorj. == Contact == Adresă: Satul Polovragi, județul Gorj, România (cod: 217365) Tel.: 0253.476.196 == Cazare == În apropiere se află următoarele unități cu regim hotelier: Pensiunea Cheile Oltețului, str. Poiana Mănăstirii, Polovragi, Gorj 217365, tel. 0729 777 425 Pensiunea Miraj, str.Poiana Mănăstirii, 220, Polovragi, Gorj 217365, tel. 0742 742 773 == Mănăstiri în apropiere == Mănăstirea Hurezi - 29,5 km. - prin drumul național DN67 Mănăstirea Crasna Gorj - 29,7 km. - prin drumul județean DJ665 Mănăstirea Lainici - 64,1 km. - prin drumul județean DJ665 Mănăstirea Tismana - 91,9 km. - prin drumul național DN67 și DN67D ...vezi toate mănăstirile